stanford-oval/wikipedia huggingface dataset:
เทอร์เรซ เฮาส์: บอยส์ × เกิร์ล เน็กท์ดอร์
เชิงอรรถ

↑  อายุของสมาชิกในภาคแรกของซีซันนี้ (2012)
เจ้าพระยาสุรินทราชา (จันทร์ จันทโรจวงศ์)

เจ้าพระยาสุรินทราชา นามเดิมจันทร์ ประชาชนชาวนครศรีธรรมราชขนานนามว่า อุปราชจันทร์แห่งเมืองนครศรีธรรมราช ต้นสกุล จันทโรจวงศ์ เป็นข้าหลวงสำเร็จราชการหัวเมือง ฝั่งตะวันตก ระหว่าง พ.ศ. 2329-2350
เจ้าพระยาสุรินทราชาเป็นบุตรเจ้าพระยาชำนาญบริรักษ์  ในแผ่นดินพระเจ้าอยู่หัวบรมโกษฐครั้งกรุงศรีอยุธยา มารดาเป็นพี่มารดาเจ้าขรัวเงิน พระชนกสมเด็จพระศรีสุริเยนทราบรมราชินี ทำราชการในกรุงเก่า เป็นที่หลวงฤทธิ์นายเวรมหาดเล็ก (ในหนังสือปฐมวงศ์ พระราชนิพนธ์รัชกาลที่ 4 เรียกว่านายฤทธิ์)ได้ภรรยาเป็นหลานหลวงนายสิทธิ์ ที่ตั้งตัวเป็นเจ้านครศรีธรรมราช เมื่อกรุงเก่าเสีย บ้านเมืองอยู่ในสภาพจลาจล หลวงนายฤทธิ์ หลานเขยผู้เป็นบุตรเสนาบดีผู้ใหญ่ เข้าใจในขนบธรรมเนียมราชประเพณีดี เจ้านครจึงตั้งให้เป็นอุปราชเมืองนครศรีธรรมราช ครั้งพระเจ้ากรุงธนบุรีตีได้เมืองนครศรีธรรมราช จับได้ทั้งเจ้านครฯ และอุปราช เอาตัวเข้ามารับราชการในกรุงธนบุรี อุปราชจันทร์ได้เป็นที่พระยาอินทรอัครราช ถึงรัชกาลที่ 1 กรุงรัตนโกสินทร์ ได้เป็นที่พระยาราชวังเมืองในกรมช้าง แล้วเลื่อนขึ้นเป็นพระยาสุรินทราชานราบดีศรีสุริยศักดิ์ ตำแหน่งสมุหคชบาลซ้าย แล้วโปรดให้ออกไปอยู่เมืองถลาง กำกับหัวเมืองภูเก็ต ทำนองอย่างสมุหเทศาภิบาลทุกวันนี้ ได้เลื่อนยศเป็นเจ้าพระยาสุรินทราชาฯ มีจดหมายเหตุปรากฏว่า เมื่อเจ้าพระยามหาเสนา (ปลี)   ถึงอสัญกรรม ในรัชกาลที่ 1 โปรดฯ ให้เจ้าพระพระยาสุรินทราชา เข้ามาเป็นที่พระสมุหพระกลาโหม  กราบทูลขอตัวว่าแก่ชราแล้ว จึงรับราชกาลหัวเมืองอยู่จนอสัญกรรม
ชีวิตด้านครอบครัว

เจ้าพระยาสุรินทราชา มีบุตรหลายคน ที่ทราบชื่อ จุ้ย ได้เป็นพระยาพัทลุง คน 1 ชื่อฤกษ์ หรือ เริก อยู่เมืองถลาง ได้แต่งพงศาวดารเมืองถลาง คน 1 ชื่อ อิน คน 1 ซึ่งเป็นบิดาพระยาวรวุฒิวัย น้อยฯ เป็นบิดาพระยาอภัยบริรักษ์ เนตร หลวงศรีวรวัตร พิณ และแข คุณหญิงเพชราภิบาล ภรรยาพระยาหนองจิก พ่วง ณ สงขลา ชั้นลูกพระยาวรวุฒิวัยจึงได้พระราชทานนามสกุลว่า จันทโรจวงศ์ อยู่บัดนี้
1.ทัด
2.พระยาวรนารถสัมพันธพงศ์(พิม)
3.พระยาพัทลุง(จุ้ย)
4.อิน เป็นบิดาพระยาอภัยบริรักษ์ (เนตร), หลวงศรีวรวัฒน์ (พิณ) และ คุณหญิงเพ็ชราภิบาล (แข) ภริยาพระยาหนองจิก (พ่วง ณ สงขลา)
5.เยา
6.เจ้าจอมมารดาอำพัน พระราชสันตติวงศ์ในสมเด็จพระเจ้ากรุงธนบุรี
7.พระยาถลาง(ฤกษ์) ได้แต่งพงศาวดารเมืองถลาง
ตำแหน่งหน้าที่ทางราชการ

บรรดาศักดิ์และราชทินนาม  ที่ได้รับพระราชทาน ในสมัยโบราณ
หลวงฤทธิ์นายเวรมหาดเล็ก
อุปราชเมืองนครศรีธรรมราช
พระยาอินทรอัครราช
พระยาราชวังเมืองในกรมช้าง
พระยาสุรินทราชานราบดีศรีสุริยศักดิ์ ตำแหน่งสมุหคชบาลซ้าย
ผู้สำเร็จราชการ หัวเมืองฝั่งทะเลตะวันตก 8 เมือง
เจ้าพระยาสุรินทราชาอธิบดีศรีพิชัยสงครามรามภักดีพิริยพาหะ ผู้สำเร็จราชการหัวเมืองทั้ง 8 เมือง
นามสกุล จันทโรจวงศ์

เป็นนามสกุลที่พระราชทานให้แก่ พระยาอภัยบริรักษ์ (เนตร)เจ้าเมืองพัทลุง    และหลวงศรีวรรัตร (พิณ)ครั้งยังเป็นหลวงจักรานุชิต ตามประกาศพระราชทานนามสกุล ครั้งที่ 17 วันที่ 6 มิถุนายน พ.ศ. 2457 ลงในราชกิจจานุเบกษา เล่มที่ 31 หน้า 593 สำหรับผู้ที่สืบสายโลหิตโดยตรงจากเจ้าพระยาสุรินทราชา (จันทร์)
จวนเจ้าเมืองพัทลุง  เดิมเป็นที่ว่าราชการและเป็นที่พักอาศัยของเจ้าเมืองพัทลุง เรียกว่า วังพัทลุง แยกเป็น วังเก่าและวังใหม่  ปัจจุบันทายาทได้มอบให้เป็นสมบัติของชาติ ดูแลอนุรักษ์โดยกรมศิลปากร โดยได้ประกาศขึ้นทะเบียนเป็นโบราณสถานและเปิดให้เป็นสถานที่ท่องเที่ยวประจำเมืองพัทลุง ให้นักท่องเที่ยวเข้าชมเที่ยววังเก่าเจ้าเมืองพัทลุง สำหรับศึกษาข้อมูลทางประวัติศาสตร์ และ ศิลปวัฒนธรรม สมัยต้นกรุงรัตโกสินทร์ เปิดทุกวัน เว้นวันจันทร์-วันอังคาร และวันหยุดนักขัตฤกษ์ เวลา 09.00-12.00 น. และ 13.00-16.00 น.  ทั้งนี้กรมศิลปากรได้ประกาศขึ้นทะเบียนเป็นโบราณสถานวังเก่า เมื่อวันที่ 16 กรกฎาคม พ.ศ. 2535 และวังใหม่ เมื่อวันที่ 31 พฤษภาคม พ.ศ. 2526
นามสกุล จันทโรจวงศ์ > เขียนแบบอักษรโรมัน

เขียนสะกดคำ ตามที่ได้ขอพระราชทานในราชกิจจานุเบกษา ว่า Chandrochavansa ปัจจุบันลูกหลานผู้สืบสกุลนิยมเขียนเป็น Chantharojwong แทน และส่วนน้อยจะเขียนว่า Chantarojwong
นามสกุล จันทโรจวงศ์ > บรรพบุรุษ สกุลจันทโรจวงศ์ และผู้ที่สืบมาจากสายโลหิตเดียวกันในสกุลอื่น

เจ้าพระยาสุรินทราชา(จันทร์ จันทโรจวงศ์)ผู้เป็นต้นสกุลจันทโรจวงศ์ มีสายโลหิตสัมพันธ์กับผู้เป็นต้นสกุลอื่นๆ ที่สืบมาจากบรรพบุรุษเดียวกันคือ - พราหมณ์ ศิริวัฒนะ   โดยมีสกุลต่างๆดังนี้ สกุล ทองอิน, อินทรพล, ราชสกุล นรินทรกุล, สกุล สิงหเสนีย์, สกุล ชัชกุล, สกุล ภูมิรัตน์, สกุล สุจริตกุล, สกุล บุรณศิริ, สกุล ศิริวัฒนกุล, สกุล โรจนกุล
นามสกุล จันทโรจวงศ์ > ลำดับผู้สืบสายโลหิตโดยตรง จาก เจ้าพระยาสุรินทราชา (จันทร์) ต้นสกุล จันทโรจวงศ์

นับตั้งแต่เริ่มต้นสกุลถึงปัจจุบัน มีผู้สืบสกุลจาก เจ้าพระยาสุรินทราชา (จันทร์ จันทโรจวงศ์)แยกไปแต่ละสาย โดยนับจากเจ้าพระยาสุรินทราชา ต้นสกุล จันทโรจวงศ์เป็นชั้นที่ 1 บุตรธิดาของเจ้าพระยาสุรินทราชา เป็นชั้นที่ 2  และเมื่อนับลำดับชั้นไปเรื่อยๆ ถึงปัจจุบัน มีผู้สืบสกุลลงไปถึงชั้นที่ 10  การสืบสกุลยึดถือตามหลักการสืบสกุลโดยทั่วไปตามพระราชบัญญัติขนานนามสกุล พ.ศ. 2456 กล่าวคือ บุตรชายเป็นฝ่ายสืบสกุล ในขณะที่ฝ่ายหญิง เมื่อไปแต่งงานกับสกุลอื่น บุตรธิดาที่เกิดขึ้นจะไปใช้นามสกุลฝ่ายสามีผู้เป็นบิดา  เมื่อนับรวมลูกหลานผู้สืบสกุลทั้งหมดจึงมีอยู่เป็นจำนวนมาก จัดแยกไปแต่ละสายต่าง ๆ คือ สายหลวงเทพภักดี (นัน จันทโรจวงศ์), สายพระยาอภัยบริรักษ์ (เนตร จันทโรจวงศ์), สายหลวงศรีวรวัตร (พิณ จันทโรจวงศ์) และสายนายนิเวศ
เทอร์เรซ เฮาส์: อโลฮ่า ฮาวาย

บทความหลัก: เทอร์เรซ เฮาส์
| เทอร์เรซ เฮาส์: อโลฮ่า ฮาวาย |
| --- | --- |
ประเภท: เรียลลิตี
เสนอโดย: ยู เรนะ ทรินเดิล โยชิมิ โทคุอิ อาซูซะ บาบะโซโนะ เรียวตะ ยามาซาโตะ ฮิโรมิ โทซากะ เคนทาโร
ดนตรีแก่นเรื่องเปิด: เทย์เลอร์ สวิฟต์ - "นิวโรแมนติก" (ญี่ปุ่น) แมทธิว ฮีท & เกรดดี้ กิกซ์ - "Slow Down" (ต่างประเทศ)
ดนตรีแก่นเรื่องปิด: สโนว์พาโทรล - Chasing Car (ญี่ปุ่น) แมทธิว ฮีท & เกรดดี้ กิกซ์ - "Slow Down" (ต่างประเทศ)
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 1 ฤดูกาล
จำนวนตอน: 36 ตอน
ออกอากาศ
เครือข่าย: สถานีโทรทัศน์ฟูจิ เน็ตฟลิกซ์
ออกอากาศ: 1 พฤศจิกายน ค.ศ. 2016 (2016-11-01) – 29 สิงหาคม ค.ศ. 2017 (2017-08-29)
เทอร์เรซ เฮาส์: อโลฮ่า ฮาวาย (ญี่ปุ่น: テラスハウス アロハ ステート; โรมาจิ: Terasu Hausu Aroha Sutēto) เป็นรายการเรียลลิตีโชว์สัญชาติญี่ปุ่นในแฟรนไชส์เทอร์เรซ เฮาส์ ที่ถ่ายทำในรัฐฮาวาย เผยแพร่ทางเน็ตฟลิกซ์ในวันที่ 1 พฤศจิกายน 2016 จนถึง 29 สิงหาคม 2017 และออกอากาศทางสถานีโทรทัศน์ฟูจิตั้งแต่วันที่ 28 พฤศจิกายน 2016 จนถึง 25 กันยายน 2017 ซีรีส์นี้เป็นซีรีส์เรื่องแรกในแฟรนไชส์เทอร์เรซ เฮาส์ที่ได้ถ่ายทำในต่างประเทศ โดยจากเดิมแล้วซีรีส์นี้วางแผนถ่ายทำไว้ที่ 24 ตอน แต่ในช่วงกลางซีซัน ได้มีการขยายเพิ่มอีก 12 ตอนรวมเป็น 36 ตอน
สมาชิก

| ลำดับ | ชื่อ> ภาษาไทย | ชื่อ> ภาษาญี่ปุ่น | ชื่อ> ชื่อเล่น | อาชีพ | วันเกิดปีเกิด | อายุ | ปรากฏตัว> ตอน | ปรากฏตัว> จำนวน |
| --- | --- | --- | --- | --- | --- | --- | --- | --- |
| 01 | ลอว์เรน ไช่ | ローレン・サイ | ลอว์เรน | นักวาดภาพประกอบ นางแบบ | 11 กุมภาพันธ์ ค.ศ. 1998(1998-02-11) | 18 | 01–17 | 17 |
| 02 | ยูยะ ชิบุซาวะ | 澁澤侑哉 | ยูยะ | นักแสดง | 20 มกราคม ค.ศ. 1998(1998-01-20) | 18 | 01–22 | 22 |
| 03 | เอเวียน คู | エビアン・クー | เอเวียน | พนักงานขาย | 04 กันยายน ค.ศ. 1990(1990-09-04) | 26 | 01–22 | 22 |
| 04 | เอริค เดะ เมนดงซา | エリック デ メンドンサ | เอริค | ช่างไม้ | 11 สิงหาคม ค.ศ. 1989(1989-08-11) | 27 | 01–12 | 12 |
| 05 | นาโอมิ ลอร์เรน แฟรงค์ | フランク奈緒美ロレイン | นาโอมิ | ยังไม่ได้ตัดสินใจ | 09 มกราคม ค.ศ. 1993(1993-01-09) | 23 | 01–10 | 10 |
| 06 | ยูซุเกะ ไอซาสะ | 鮎澤悠介 | ยูซุเกะ เอเดน ไก | นักดนตรี | 24 กันยายน ค.ศ. 1998(1998-09-24) | 18 | 01–10 | 10 |
| 07 | อันนา ฮาเนอิชิ | 羽石杏奈 | อันนา | พาร์ทไทม์ | 13 กันยายน ค.ศ. 1994(1994-09-13) | 22 | 10–25 | 16 |
| 08 | ไทชิ ทามากิ | 玉城大志 | ไทชิ | นักแสดง | 21 มิถุนายน ค.ศ. 1987(1987-06-21) | 29 | 10–36 | 27 |
| 09 | ไก ซาโต | 佐藤魁 | ไก | นักกระดานโต้คลื่น | 17 พฤศจิกายน ค.ศ. 1996(1996-11-17) | 20 | 12–30 | 19 |
| 10 | นิกิ นิวะ | 丹羽仁希 | นิกิ | นักศึกษา | 15 ตุลาคม ค.ศ. 1996(1996-10-15) | 20 | 17–25 | 9 |
| 11 | เชรี มาเรีย ซุมิกาวะ ลาวอย | シェリ・マリア・澄川・ラボエ | เชรี | พนักงานขายบ้าน | 24 มีนาคม ค.ศ. 1991(1991-03-24) | 25 | 22–36 | 15 |
| 12 | เวสลี่ย์ นากาจิมะ | 中嶋ウェスリー | เวซ | แรปเปอร์ | 01 มีนาคม ค.ศ. 1998(1998-03-01) | 29 | 22–36 | 15 |
| 13 | เจนนิเฟอร์ มิลา ฮาเซกาวะ | 長谷川 ジェニファー ミラ | มิล่า | ยังไม่ได้ตัดสินใจ | 07 กรกฎาคม ค.ศ. 1997(1997-07-07) | 19 | 25–30 | 6 |
| 14 | ชิกาโกะ ฟุกุยามะ | 福山智可子 | ชิกะ | พนักงานต้อนรับ | 08 พฤศจิกายน ค.ศ. 1998(1998-11-08) | 28 | 26–36 | 11 |
| 15 | มาริโกะ นิตตะ | 新田満里子 | มาริโกะ | พนักงานธนาคาร | 18 กันยายน ค.ศ. 1991(1991-09-18) | 25 | 30–36 | 7 |
| 16 | เรียว เซกิกาวะ | 関川良 | เรียว | ผู้ค้าปลีก | 07 ธันวาคม ค.ศ. 1990(1990-12-07) | 26 | 30–36 | 7 |
เชิงอรรถ

↑  อายุของสมาชิกในภาคแรกของซีซันนี้ (2016)
เอื้องไอยเรศ

| เอื้องไอยเรศ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Vandeae
เผ่าย่อย:: Aeridinae
สกุล:: Rhynchostylis
สปีชีส์:: R.  retusa
ชื่อทวินาม
Rhynchostylis retusa (L.) Blume

ชื่อพ้อง
 Epidendrum retusum L. (basionym)  Aerides guttata (Lindl.) Roxb.  Aerides praemorsa Willd.  Aerides retusa (L.) Sw.  Aerides spicata D.Don  Aerides undulata Sm.  Anota violacea (Rchb.f.) Schltr.  Epidendrum hippium Buch.-Ham. ex D.Don  Epidendrum indicum Poir.  Gastrochilus blumei (Lindl.) Kuntze  Gastrochilus garwalicus (Lindl.) Kuntze  Gastrochilus praemorsus (Willd.) Kuntze  Gastrochilus retusus (L.) Kuntze  Gastrochilus rheedei (Wight) Kuntze  Gastrochilus spicatus (D.Don) Kuntze  Gastrochilus violaceus (Rchb.f.) Kuntze  Limodorum retusum (L.) Sw.  Orchis lanigera Blanco  Rhynchostylis albiflora I.Barua & Bora  Rhynchostylis garwalica (Lindl.) Rchb.f.  Rhynchostylis guttata (Lindl.) Rchb.f.  Rhynchostylis praemorsa (Willd.) Blume  Rhynchostylis retusa f. albiflora (I.Barua & Bora) Christenson  Rhynchostylis violacea Rchb.f.  Saccolabium blumei Lindl.  Saccolabium garwalicum Lindl.  Saccolabium guttatum (Lindl.) Lindl. ex Wall.  Saccolabium heathii auct.  Saccolabium macrostachyum Lindl.  Saccolabium praemorsum (Willd.) Lindl.  Saccolabium retusum (L.) Voigt  Saccolabium rheedei Wight  Saccolabium spicatum (D.Don) Lindl.  Saccolabium violaceum Rchb.f.  Sarcanthus guttatus Lindl.
เอื้องไอยเรศ เป็นกล้วยไม้ในประเทศไทยมีชื่อวิทยาศาสตร์ว่า Rhynchostylis retusa (L.) Blume มีลักษณะมีลำต้นใหญ่แข็งแรงคล้ายกล้วยไม้ช้าง แต่ใบยาวกว่าและแคบกว่า ใบยาวประมาณ 40 เซนติเมตร กว้างประมาณ 4 เซนติเมตร มีทางสีเขียวแก่สลับกับสีเขียวอ่อนตามความยาวของใบคล้ายกล้วยไม้ช้าง ปลายใบมีลักษณะเป็นฟันแหลมไม่เท่ากัน ช่อดอกเป็นรูปทรงกระบอก โค้งห้อยลง ยาวประมาณ 30-50 เซนติเมตร ก้านช่อยาวประมาณ 7-10 เซนติเมตร มีดอกแน่นช่อ ในหนึ่งช่อมีดอกประมาณ 150 ดอก มากกว่ากล้วยไม้ช้าง รูปร่างลักษณะของช่อดอกที่ยาวเป็นรูปทรงกระบอกคล้ายกับลักษณะของพวงมาลัย จึงเรียกอีกชื่อหนึ่งว่า “พวงมาลัย” ต้นใหญ่ๆ มักจะแตกหน่อที่โคนต้น เกิดเป็นกอใหญ่ขึ้นได้ ดอกขนาดมีขนาดประมาณ 1.2-1.5 เซนติเมตร สีพื้นของกลีบนอกและกลีบในของดอกเป็นสีขาว มีจุดสีม่วงประปราย เดือยดอกมีสีม่วงอ่อน แผ่นปากมีลักษณะโค้งขึ้นบนแล้วยื่นไปข้างหน้า มีแต้มสีม่วงตรงกลางแผ่นปากส่วนโคนและปลายสุดแผ่นปากเป็นสีขาว ปลายแผ่นปากเว้า เส้าเกสรเห็นชัด ดอกจะบานอยู่ได้ประมาณ 2 สัปดาห์
ฤดูกาลออกดอกอยู่ในเดือนเมษายนถึงพฤษภาคม พบได้ในทุกภาคของประเทศไทย
เอื้องไอยเรศมีชื่อพื้นเมืองหลายอย่างไม่ว่า ไอยเรศ, เอื้องพวงหางรอก, เอื้องหางฮอก, เอื้องไอยเรศ
ดูเพิ่ม

รายชื่อกล้วยไม้ในประเทศไทย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอื้องไอยเรศ (Rhynchostylis retusa)
ไอยเรศ การจำแนกไอยเรศและสกุลช้างอื่นๆ
เทอร์เรซ เฮาส์: เปิดประตูสู่โอกาสใหม่

บทความหลัก: เทอร์เรซ เฮาส์
| เทอร์เรซ เฮาส์: เปิดประตูสู่โอกาสใหม่ |
| --- | --- |
ประเภท: เรียลลิตี
เสนอโดย: ยู เรนะ ทรินเดิล โยชิมิ โทคุอิ อาซูซะ บาบะโซโนะ เรียวตะ ยามาซาโตะ โชโนะ ฮายามะ
ดนตรีแก่นเรื่องเปิด: เทย์เลอร์ สวิฟต์ - "เรดีฟอร์อิต" (ญี่ปุ่น) เอเลเวนตี้เซเว่น - "Trying" (ต่างประเทศ)
ดนตรีแก่นเรื่องปิด: สโนว์พาโทรล - "Chasing Car" (ญี่ปุ่น) ไฟฟ์อาราม - "Frozen" (ต่างประเทศ)
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 49 ตอน
การผลิต
ความยาวตอน: 30 นาที
ออกอากาศ
เครือข่าย: สถานีโทรทัศน์ฟูจิ เน็ตฟลิกซ์
ออกอากาศ: 19 ธันวาคม 2017 – 12 กุมภาพันธ์ 2018
เทอร์เรซ เฮาส์: เปิดประตูสู่โอกาสใหม่ (ญี่ปุ่น: テラスハウス オープニング ニュー ドアーズ; โรมาจิ: Terasu Hausu Ōpuningu Nyū Doāzu) เป็นรายการเรียลลิตีโชว์สัญชาติญี่ปุ่นในแฟรนไชส์เทอร์เรซ เฮาส์ ที่ถ่ายทำในเมืองคารุอิซาวะ จังหวัดนางาโนะ ประเทศญี่ปุ่น เผยแพร่ทางเน็ตฟลิกซ์ในวันที่ 19 ธันวาคม 2017 และออกอากาศทางสถานีโทรทัศน์ฟูจิในวันที่ 22 มกราคม 2018
สมาชิก

| ลำดับ | ชื่อ> ภาษาไทย | ชื่อ> ภาษาญี่ปุ่น | ชื่อ> ชื่อเล่น | อาชีพ | วันเดือนปีเกิด | อายุ | ปรากฏตัว> ตอน | ปรากฏตัว> จำนวน |
| --- | --- | --- | --- | --- | --- | --- | --- | --- |
| 01 | อามิ โคมูโระ | 小室安未 | อามิ | นักศึกษา นางแบบ | 19 มกราคม 1997 | 21 | 01 - 17 | 17 |
| 02 | ยูได อาไร | 新井雄大 | ยูได | พ่อครัว | 8 เมษายน 1998 | 19 | 01 - 09 | 9 |
| 03 | มิซูกิ ฮารุตะ | 治田みずき | มิจุ | บรรณาธิการสื่ออนไลน์ ล่าม ขายของออนไลน์ | 30 มิถุนายน 1991 | 26 | 01 - 09 | 9 |
| 04 | ทากายูกิ ทากามูระ | 中村貴之 | ทาดะ | นักสโนว์บอร์ดมืออาชีพ | 25 พฤษภาคม 1986 | 31 | 01 - 34 | 34 |
| 05 | สึบาสะ ซาโต | 佐藤つば冴 | สึจัง กัปตันสึบาสะ | นักฮอกกี้ | 28 กันยายน 1993 | 25 | 01 - 21 | 21 |
| 06 | ชิอน "ฌอน" โอกาโมโตะ | 岡本至恩 | ชิอง | นายแบบ | 13 มกราคม 1995 | 23 | 01 - 21 | 21 |
| 07 | โชเฮ อุเอะมูระ | 上村翔平 | โชเฮ | นักดนตรี นักร้อง | 16 กรกฎาคม 1989 | 28 | 10 - 31 | 22 |
| 08 | เซนะ ชิมะบุกูโระ | 島袋聖南 | เซนะ | นางแบบ | 4 เมษายน 1987 | 30 | 10 - 34 | 25 |
| 09 | มายุ โคเซตะ | 小瀬田麻由 | มายุ | นางแบบกราเวียร์ | 12 พฤศจิกายน 1994 | 23 | 17 - 26 | 10 |
| 10 | ยุอิ ทานากะ | 田中優衣 | ยุย | นักศึกษา | 24 ธันวาคม 1996 | 21 | 22 - 49 | 28 |
| 11 | โนอา อิชิกุระ | 石倉ノア | โนอาห์ | นักบิน | 19 พฤศจิกายน1996 | 21 | 22 - 34 | 13 |
| 12 | อายะ มาตาไร | 又来綾 | อายะ | นักศึกษา | 29 ธันวาคม 1997 | 20 | 26 - 38 | 13 |
| 13 | ชุนซุเกะ อิเกะโซเอะ | 池添俊亮 | ชุนซุเกะ | ช่างทำผม ช่างแต่งหน้า | 27 เมษายน 1997 | 21 | 32 - 38 | 7 |
| 14 | ไคโตะ นากาตะ | 中田海斗 | ไคโตะ | นักสเก็ตบอร์ดมืออาชีพ | 12 กันยายน 1997 | 20 | 35 - 49 | 15 |
| 15 | มายะ คิซะนูกิ | 木佐貫まや | มายะ | นักศึกษา นางแบบ | 16 สิงหาคม1998 | 19 | 35 - 49 | 15 |
| 16 | โซตะ โตโนะ | 河野聡太 | โชตะ | นักพัฒนาแอพพลิเคชัน | 5 พฤศจิกายน 1992 | 25 | 35 - 42 | 8 |
| 17 | ไอโอะ ฟุกุดะ | 福田愛大 | ไอโอะ | อดีตนักฟุตบอล | 18 ธันวาคม 1994 | 23 | 38 - 49 | 12 |
| 18 | ริซาโกะ ทานิกาวะ | 谷川利沙子 | ริซาโกะ ริชาโกะ | นางแบบ | 29 พฤษภาคม 1990 | 28 | 38 - 49 | 12 |
| 19 | มาซาโอะ วาดะ | 和田理生 | มาซาโอะ | นักดนตรี | 20 กุมภาพันธ์ 1987 | 31 | 42 - 49 | 8 |
เชิงอรรถ

↑  อายุของสมาชิกในภาคแรกของซีซันนี้ (2017)
เทศบาลตำบลเทพกระษัตรี

| เทศบาลตำบลเทพกระษัตรี |
| --- | --- |
เทศบาลตำบล
ทต.เทพกระษัตรีที่ตั้งสำนักงานเทศบาลตำบลเทพกระษัตรี
พิกัด: 8°01′47.4″N 98°20′01.2″E﻿ / ﻿8.029833°N 98.333667°E﻿ / 8.029833; 98.333667
ประเทศ:  ไทย
จังหวัด: ภูเก็ต
อำเภอ: ถลาง
จัดตั้ง:  • 17 กันยายน 2498 (สุขาภิบาลเทพกระษัตรี)  • 25 พฤษภาคม 2542 (ทต.เทพกระษัตรี)
พื้นที่
 • ทั้งหมด: 4.00 ตร.กม. (1.54 ตร.ไมล์)
ประชากร (2563)
 • ทั้งหมด: 9,256 คน
 • ความหนาแน่น: 2,314.00 คน/ตร.กม. (5,993.2 คน/ตร.ไมล์)
รหัส อปท.: 05830303
ที่อยู่ สำนักงาน: เลขที่ 361 หมู่ที่ 1 ถนนเทพกระษัตรี ตำบลเทพกระษัตรี อำเภอถลาง จังหวัดภูเก็ต 83110
เว็บไซต์: www.thepcity.go.th
 ส่วนหนึ่งของสารานุกรมประเทศไทย
เทศบาลตำบลเทพกระษัตรี เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1–3, 7 ของตำบลเทพกระษัตรี ในอำเภอถลาง จังหวัดภูเก็ต เดิมมีฐานะเป็นสุขาภิบาลเทพกระษัตรีที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 9,256 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอถลาง จังหวัดภูเก็ต อยู่ห่างจากศาลากลางจังหวัดภูเก็ตประมาณ 20.7 กิโลเมตร อยู่ห่างจากกรุงเทพมหานครประมาณ 827 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานนานาชาติภูเก็ต มีพื้นที่รับผิดชอบ 4.00 ตารางกิโลเมตร หรือคิดเป็นพื้นที่ประมาณ 2,500.00 ไร่  มีสถานที่สำคัญภายในเทศบาล ได้แก่ วัดพระนางสร้างและวัดพระทอง (วัดพระผุด) ภายในวัดยังมีพิพิธภัณฑสถานวัดพระทองซึ่งเป็นที่เก็บรวบรวมโบราณวัตถุ ข้าวของเครื่องใช้ของชาวภูเก็ต
แหล่งข้อมูลอื่น

เว็บไซต์เทศบาลตำบลเทพกระษัตรี
| ด ค กองค์กรปกครองส่วนท้องถิ่นระดับล่างในจังหวัดภูเก็ต |
| --- | --- | --- |
| เทศบาลนคร | ภูเก็ต |  |
| เทศบาลเมือง |  กะทู้  ป่าตอง  |  |
| เทศบาลตำบล |  กะรน  ฉลอง  เชิงทะเล  เทพกระษัตรี  ป่าคลอก  รัษฎา  ราไวย์  วิชิต  ศรีสุนทร  |  |
| องค์การบริหารส่วนตำบล |  กมลา  เกาะแก้ว  เชิงทะเล  เทพกระษัตรี  ไม้ขาว  สาคู  |  |
เผ่าเอฟราอิม

เอฟราอิม เป็นบุตรชายคนที่สอง ของโยเซฟ และนางอาเสนัท ก่อนที่ยาโคบ และครอบครัวของท่านจะย้ายเข้ามายังอียิปต์ ด้วยเหตุนี้ ยาโคบจึงยกให้บุตรชายทั้งสองคนของโยเซฟ เทียบเท่าบุตรชายคนอื่น ๆ ของตน ดังนั้นในอิสราเอลจึงมี 12 เผ่าตามจำนวนบุตรชายของยาโคบ แต่จะนับพงศ์พันธุ์ของโยเซฟ ออกเป็น 2 เผ่า คือ เอฟราอิม และมนัสเสห์ คำว่า เอฟราอิม มีรากศัพท์มาจากภาษาฮีบรู แปลว่า มีลูกดก ทั้งนี้เนื่องจากเมื่อมีบุตรคนที่สองนี้ โยเซฟ ได้กล่าวว่า "เพราะว่าพระเจ้าโปรดให้ข้าพเจ้ามีพงศ์พันธุ์ทวีขึ้นในดินแดนที่ข้าพเจ้าได้รับความทุกข์ใจ"
คำอวยพรของยาโคบ

เมื่อยาโคบใกล้สิ้นชีวิตนั้น โยเซฟ ได้นำบุตรชายทั้งสองเข้าไปพบบิดา เพื่อให้ยาโคบอวยพรแก่บุตรทั้งสอง ยาโคบได้กล่าวว่า "...บุตรทั้งสองของเจ้าที่เกิดในอียิปต์ ก่อนพ่อมาหาเจ้าในอียิปต์ก็เป็นบุตรของเรา เอฟราอิม และมนัสเสห์ จะต้องเป็นของพ่อเหมือนรูเบนและสิเมโอน..."
เมื่อจะอวยพรแก่เอฟราอิม และมนัสเสห์นั้น ยาโคบได้นำมือขวาวางบนเอฟราอิม ผู้น้อง และวางมือซ้ายลงบน มนัสเสห์ ผู้พี่ ทั้งนี้เนื่องจากยาโคบกล่าวว่า "...น้องชายจะใหญ่โตกว่าพี่..." ด้วยเหตุทั้งสองนี้ จึงพบว่าอิสราเอลจึงยก ให้เอฟราอิม และมนัสเสห์ เป็นเผ่าเช่นเดียวกัน และมักจะเรียกเอฟราอิม ก่อนหน้า มนัสเสห์
คำอวยพรของยาโคบ แก่ เอฟราอิม เป็นดังนี้ "...ให้เขาสืบชื่อของข้าพเจ้า และชื่อของอับราฮัม และชื่อของอิสอัคบิดาของข้าพเจ้าไว้ และขอให้เขาเจริญขึ้นเป็นมวลชนบนแผ่นดินเถิด...พวกอิสราเอลจะให้ชื่อเจ้าให้พรเจ้าว่า ขอให้พระเจ้าโปรดให้ท่านเป็นเหมือนเอฟราอิม และเหมือนมนัสเสห์ เถิด..."
ดูเพิ่ม

หนังสือปฐมกาล
หนังสือกันดารวิถี
หนังสือโยชูวา
อับราฮัม
อิสอัค
ยาโคบ
โยเซฟ (บุตรยาโคบ)
โมเสส
ภาพเอฟราอิม โดยจินตนาการของศิลปิน ฟรานเซสโก ฮาเยส
เทศบาลตำบลหาดเสี้ยว

| เทศบาลตำบลหาดเสี้ยว |
| --- | --- |
เทศบาลตำบล
ทางหลวงแผ่นดินหมายเลข 101 ในเทศบาลตำบลหาดเสี้ยว
   ตรา
คำขวัญ: หนึ่งเดียวในสยาม ระบือนามผ้าตีนจก มรดกงานแห่ช้าง สืบตำนานงานกำฟ้า ดูตื่นตางานบุญบั้งไฟ ประทับใจสังขานต์ผู้เฒ่า แต่ก่อนเก่ากฐินทางน้ำ เลื่องลือนามประเพณีชาวไทยพวน
ประเทศ:  ไทย
จังหวัด: สุโขทัย
อำเภอ: ศรีสัชนาลัย
การปกครอง
 • นายกเทศมนตรี: รุ่งอรุณ คำโมง
 • ปลัดเทศบาล: ณรงค์ ผันพักตร์
พื้นที่
 • ทั้งหมด: 44 ตร.กม. (17 ตร.ไมล์)
ประชากร (2557)
 • ทั้งหมด: 6,932 คน
 • ความหนาแน่น: 157.54 คน/ตร.กม. (408.0 คน/ตร.ไมล์)
รหัส อปท.: 05640502
ที่อยู่ สำนักงาน: 309 หมู่ที่ 3 ตำบลหาดเสี้ยว อำเภอศรีสัชนาลัย จังหวัดสุโขทัย 64130
โทรศัพท์: 0 5567 1122
โทรสาร: 0 5567 1122 ต่อ 33
เว็บไซต์: www.hadsiew.com
 ส่วนหนึ่งของสารานุกรมประเทศไทย
หาดเสี้ยว เป็นเทศบาลตำบลแห่งหนึ่งในอำเภอศรีสัชนาลัย จังหวัดสุโขทัย
ประวัติ

ได้เริ่มจัดตั้งเป็นสุขาภิบาลหาดเสี้ยว อำเภอศรีสัชนาลัย จังหวัดสุโขทัย เมื่อ วันที่ 20 กันยายน 2499 จำนวนพื้นที่ประมาณ 0.51 ตารางกิโลเมตร
และเปลี่ยนแปลงยกฐานะจากสุขาภิบาลหาดเสี้ยวเป็น เทศบาลตำบลหาดเสี้ยว เมื่อวันที่ 25 พฤษภาคม 2542 โดยปัจจุบันมีพื้นที่ 44 ตารางกิโลเมตร
ที่ตั้งและอาณาเขต

ตั้งอยู่ในตำบลหาดเสี้ยว อำเภอศรีสัชนาลัย จังหวัดสุโขทัย ตามถนนทางหลวงแผ่นดินหมายเลข 101 สวรรคโลก - ศรีสัชนาลัย อยู่ห่างจากจังหวัดสุโขทัย ประมาณ 67 กิโลเมตร และห่างจากกรุงเทพฯประมาณ 540 กิโลเมตร
ทิศเหนือ ตั้งแต่หลักเขตที่ 1 ไปทางทิศตะวันออกตามแนวเขตตำบลหาดเสี้ยว และตำบลป่างิ้ว ไปยังหลักเขตที่ 1 ของเทศบาล ตำบลหาดเสี้ยว (เดิม) และมาตามแนวถนนทางหลวงแผ่นดิน หมายเลข 102 ตอน  ศรีสัชนาลัย - อุตรดิตถ์ มาบรรจบหลักเขตที่ 2 บริเวณพิกัด 845384
ทิศใต้ จากหลักเขตที่ 3 ไปทางทิศตะวันตก ตามเส้นแบ่งเขตตำบลหาดเสี้ยว หมู่ที่ 2 และตำบลท่าชัยลงไปทางทิศใต้ จนมาบรรจบหลักเขตที่ 4 ที่บริเวณพิกัด 875327 ที่จัดแบ่งเขตตำบลหาดเสี้ยว และตำบลหนองอ้อ อำเภอศรีสัชนาลัย จังหวัดสุโขทัย
ทิศตะวันออก จากหลักเขตที่ 2 ไปทางทิศตะวันออก ตามแนวเขตเส้นแบ่งตำบลหาดเสี้ยว หมู่ที่  2 และตำบลป่างิ้ว จนมาบรรจบหลักเขตที่ 3 ที่บริเวณพิกัด 905345 ที่จุดเส้นแบ่งเขตตำบลหาดเสี้ยว และตำบลหนองอ้อ อำเภอศรีสัชนาลัย จังหวัดสุโขทัย
ทิศตะวันตก จากหลักเขตที่ 4 ไปทางทิศตะวันตก ตามแนวแบ่งเขตตำบลหาดเสี้ยว หมู่ที่ 1 บ้านหาดเสี้ยว กับตำบลหนองอ้อ อำเภอศรีสัชนาลัย จังหวัดสุโขทัย จนบรรจบหลักเขตที่ 4 ของเทศบาลตำบลหาดเสี้ยว (เดิม) และมาตามเส้นแบ่งเขต ตำบลหาดเสี้ยว หมู่ที่ 3 บ้านหาดสูง กับ ตำบลหนองอ้อ อำเภอศรีสัชนาลัย จังหวัดสุโขทัย จนบรรจดหลักเขตที่ 5 ที่บริเวณพิกัด 770360 ที่จุดเส้นแบ่งเขตตำบลหาดเสี้ยว กับตำบลบ้านแก่ง อำเภอศรีสัชนาลัย จังหวัดสุโขทัย จากหลักเขตที่ 5 ไปทางทิศเหนือตามแนวเส้นแบ่งเขตตำบลหาดเสี้ยว กับตำบลบ้านแก่ง อำเภอศรีสัชนาลัย จังหวัดสุโขทัย
การปกครอง

ครอบคลุมพื้นที่ทั้งหมดของตำบลหาดเสี้ยว ตั้งแต่หมู่ที่ 1-5 และครอบคลุมพื้นที่บางส่วนของหมู่ที่ 3 และหมู่ที่ 4 ตำบลหนองอ้อ จำนวนพื้นที่ประมาณ 44 ตารางกิโลเมตร
ชุมชนบ้านหาดเสี้ยวใต้
ชุมชนบ้านหาดเสี้ยวเหนือ
ชุมชนบ้านหาดสูง
ชุมชนบ้านใหม่
ชุมชนบ้านป่าไผ่
ชุมชนบ้านหนองอ้อ
ชุมชนบ้านใหม่ชัยมงคล
โรงเรียน > ระดับมัธยมศึกษา

โรงเรียนเมืองเชลียง
ศูนย์การศึกษานอกระบบและการศึกษาตามอัธยาศัย (ประถมศึกษา - มัธยมศึกษาตอนปลาย)
โรงเรียน > ระดับประถมศึกษา

โรงเรียนอนุบาลศรีสัชนาลัย
โรงเรียนหาดเสี้ยววิทยา
โรงเรียน > ระดับก่อนวัยเรียน

ศูนย์พัฒนาเด็กเล็กเทศบาลตำบลหาดเสี้ยว
โรงเรียนอนุบาลสมประสงค์
ประเพณีสำคัญ

ประเพณีแห่ช้างบวชนาค จัดในวันที่ 7 - 8 เมษายน ของทุกปี
ประเพณีสงกรานต์บ้านหาดเสี้ยว จัดในวันที่ 13 เมษายน ของทุกปี
งานสงกรานต์คนแก่ จัดงานในวันที่ 22 เมษายน ของทุกปี
งานกำฟ้า จัดในราวเดือน 3 ขึ้น 3 ค่ำ ของทุกปี
งานจุดบั้งไฟ จัดในวันขึ้น 15 ค่ำ เดือน 6 หรือวันวิสาขบูชา ของทุกปี
งานประเพณีแห่องค์กฐินทางน้ำของชาวไทยพวนหาดเสี้ยว  ตั้งแต่วันแรม 1 ค่ำ เดือน 11 จนถึงกลางเดือน 12
งานประเพณีร่วมบุญร่วมทานวันออกพรรษาไทยพวนหาดเสี้ยว จัดขึ้นในเดือน  11  ของทุกปี
จุลกฐิน หรือ กฐินด่วน
สถานที่สำคัญ

วัดหาดเสี้ยว
สาธรพิพิธภัณฑ์ผ้าทองคำ
ศูนย์ดูแลสุขภาพผู้สูงอายุระยะยาวตำบลหาดเสี้ยว วัดโบสถ์มณีราม
การคมนาคม

ทางหลวงแผ่นดินหมายเลข 101
ทางหลวงแผ่นดินหมายเลข 102
เจ้าพระยาสุรวงษ์วัฒนศักดิ์ (โต บุนนาค)

| นายพลโท เจ้าพระยาสุรวงษ์วัฒนศักดิ์   (โต บุนนาค)  ป> จ., ป.ช. |
| --- | --- |

เกิด: 25 มิถุนายน พ.ศ. 2395
ถึงแก่กรรม: 8 ตุลาคม พ.ศ. 2452 (57 ปี) เมืองเพชรบุรี
ตำแหน่ง: สมุหราชองครักษ์
ภรรยาเอก: ท่านผู้หญิงตลับ สุรวงษ์วัฒนศักดิ์ (สกุลเดิม โอสถานนท์)
บุตร: พระยาสุริยานุวงศ์ประวัติ (เต็น บุนนาค) ฯลฯ
บิดามารดา: เจ้าพระยาสุรวงษ์ไวยวัฒน์ (วร บุนนาค) (บิดา) ท่านผู้หญิงอ่วม สุรวงษ์ไวยวัฒน์ (มารดา)
ตระกูล: บุนนาค
ยศทหาร: พลโท
นายพลโท เจ้าพระยาสุรวงษ์วัฒนศักดิ์ (นามเดิม: โต บุนนาค; 25 มิถุนายน พ.ศ. 2395 – 8 ตุลาคม พ.ศ. 2452) เป็นบุตรของเจ้าพระยาสุรวงษ์ไวยวัฒน์ (วร บุนนาค) กับท่านผู้หญิงอ่วม สุรวงษ์ไวยวัฒน์ จบการศึกษาวิชาทหารปืนใหญ่จากประเทศอังกฤษ
ประวัติ

เริ่มรับราชการเมื่อ พ.ศ. 2421 ในรัชกาลที่ 5 เป็นที่พระอมรวิสัยสรเดช ผู้บังคับการกองทหารปืนใหญ่ และ เป็นผู้บังคับการโรงเรียนนายร้อยทหารบก ต่อมาเป็นราชองครักษ์ประจำพระองค์พระบาทสมเด็จพระจุลจอมเกล้าเจ้าอยู่หัว ได้รับโปรดเกล้าฯ เลื่อนบรรดาศักดิ์เป็น พระยาสีหราชเดโชชัย ถือศักดินา 10000 พร้อมกับรับพระราชทานเครื่องราชอิสริยาภรณ์ชั้น ทุติยจุลจอมเกล้า เมื่อ พ.ศ. 2431 จากนั้นในวันที่ 9 เมษายน พ.ศ. 2432 จึงได้รับพระราชทานยศทหารเป็น พลตรี
ต่อมาในปี พ.ศ. 2443 ได้รับสถาปนาเป็น เจ้าพระยาสุรวงษ์วัฒนศักดิ์ อรรคยโสดมบรมนารถ วรุตมามาตยมหาเสนาบดี ยุทธวิธีสมันตเวท อนีกเดชกิติกำจร สุจริตสาธรมหาสวามิภักดิ ราชานุรักษธุรนิพัทธ ศรีรัตนไตรยสรณธาดา อุดมเมตยาชวาไศรย อภัยพิริยบรากรมพาหุ ดำรงตำแหน่งสุดท้ายที่สมุหราชองครักษ์และยศสุดท้ายทางทหารที่ พลโท
เจ้าพระยาสุรวงษ์วัฒนศักดิ์ มีบุตรธิดารวม 27 คน
เจ้าพระยาสุรวงษ์วัฒนศักดิ์ ป่วยเป็นโรคหัวใจอ่อนมาหลายเดือน ถึงวันที่ 26 กันยายน พ.ศ. 2452 ระหว่างตามเสด็จฯ เมืองเพชรบุรี ท่านเกิดอาการแน่นหน้าอก แพทย์ชาวตะวันตกจึงจัดยารักษา อาการก็สงบลง แล้วกลับกำเริบขึ้นเป็นระยะ จนเมื่อวันที่ 8 ตุลาคม พ.ศ. 2452 เวลา 7 ทุ่ม 15 นาที อาการกลับทรุดลงอีก ถึงแก่อสัญกรรมเมื่อเวลา 7 ทุ่ม 40 นาที สิริอายุได้ 58 ปี วันต่อมาจึงเคลื่อนย้ายศพทางรถไฟกลับไปตั้งบำเพ็ญกุศลที่ของท่าน สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เสด็จฯ มาพระราชทานน้ำหลวงอาบศพ ได้รับพระราชทานโกศแปดเหลี่ยมบรรจุศพ และมีพิธีพระราชทานเพลิงศพเมื่อวันที่ 28 เมษายน พ.ศ. 2455 ณ วัดประยุรวงศาวาสวรวิหาร
ยศและบรรดาศักดิ์

พระอมรวิไสยสรเดช
พ.ศ. 2431 พันเอก
พ.ศ. 2431 พระยาสีหราชเดโชไชย
เกียรติยศ > เครื่องยศ

เจ้าพระยาสุรวงษ์วัฒนศักดิ์ (โต บุนนาค) ได้รับพระราชทานเครื่องยศ ดังต่อไปนี้
โต๊ะกาทอง
พานทอง
เต้านํ้า
หีบหมากไม้แดงหุ้มทองคำลงยา
ตราอักษรพระนาม จ.ป.ร. หีบ
มาลาเครื่องทองคำ
สำรับ กระบี่ฝักทองคำ
เกียรติยศ > เครื่องราชอิสริยาภรณ์

เจ้าพระยาสุรวงษ์วัฒนศักดิ์ (โต บุนนาค) ได้รับพระราชทานเครื่องราชอิสริยาภรณ์ เหรียญ และเข็มของไทยและเครื่องราชอิสริยาภรณ์จากต่างประเทศ ชั้นสูงสุดตระกูลต่างๆ ดังนี้